

**Registracija sezoniniams skiepams**

Jums teikiama pirmenybė pasiskiepyti nuo sezoninio gripo ir COVID-19. Taip yra todėl, kad esate 65 m. ar vyresni (iki 2024 m. kovo 31 d.).

Skiepai nuo gripo ir COVID-19 sumažins riziką rimtai susirgti ir padės greičiau pasveikti, jei užsikrėsite šiais virusais.

Jei dar nepasiskiepijote ir neužsiregistravote skiepui, galite tai padaryti vienu iš toliau nurodytų būdų.

**Kaip pasiskiepyti nuo COVID-19?**

* Užsiregistruokite internetu [**www.nhs.uk/book-covid**](http://www.nhs.uk/book-covid)(jums gali būti užduodamas klausimas, ar tuo pat metu norite pasiskiepyti ir nuo gripo)
* Naudokite **NHS programėlę**
* Apsilankykite [**www.nhs.uk/covid-walk-in**](http://www.nhs.uk/covid-walk-in) ir raskite artimiausią COVID-19 vakcinacijos **kliniką, kur išankstinė registracija nereikalinga** (angl. **walk-in clinic**).

**Kaip pasiskiepyti nuo gripo?**

* Susisiekite su savo **BP klinika** (angl. GP surgery)
* Apsilankykite[**www.nhs.uk/flu-pharmacy**](http://www.nhs.uk/flu-pharmacy) ir raskite **artimiausią vaistinę**, kuri siūlo vakciną
* Kai kurios vaistinės vizitus siūlo internetu **www.nhs.uk/book-a-flu-vaccination** arba per **NHS programėlę**.

**Jei jums reikalinga pagalba**

* Jei negalite naudotis internetu, skambinkite telefonu **119** ir gausite pagalbą registruojantis skiepams.

Jei įprastai priežiūra jums teikiama namuose, susisiekite su savo bendrosios praktikos klinikair su vietine NHS tarnyba susitarkite dėl **vizito namuose**. Jei jūsų BP klinika negali jums padėti, apsilankykite **www.england.nhs.uk/local-covid-19-vaccination-contacts**.

**Daugiau informacijos**

Yra įrodyta, kad sezoniniai skiepai yra saugūs. Jie jums suteiks geresnę apsaugą nei imunitetas, įgytas po ankstesnių infekcijų.

Žiemą virusai plinta lengviau. Net jei buvote pasiskiepiję anksčiau, svarbu gauti reikiamą apsaugą, nes virusai keičiasi, o apsauga laikui bėgant nyksta.

Norėdami gauti lengviau skaitomą šio kvietimo kopiją, apsilankykite [**www.england.nhs.uk/seasonal-invites**](http://www.england.nhs.uk/seasonal-invites/).

Pagarbiai,



Dr Nikita Kanani MBE

BP gydytoja ir NHS sezoninės vakcinacijos programų vadovo pavaduotoja
NHS England
**Duomenų apsauga**: NHS England yra atsakinga už jūsų asmens duomenų tvarkymą nacionalinių vakcinacijos programų tikslais. Norėdami sužinoti daugiau, mūsų privatumo pranešimą rasite adresu <https://www.england.nhs.uk/contact-us/privacy-notice/>. Arba savo interneto naršyklės paieškoje suveskite „NHS England Privacy Notice“. Norėdami atsisakyti kvietimų skiepytis nuo COVID-19, apsilankykite <https://www.nhs.uk/covid-invite-preferences> arba skambinkite telefonu 119.